# Asa

### Wikipedia

Asa (oik. Matti Salo, s. 1980) on suomalainen rap-muusikko. Asa käytti aiemmin nimimerkkiä Avain, jolla julkaistu debyyttialbumi Punainen tiili on myynyt yli 14 000 kappaletta ja kerännyt kaksi Emma-ehdokkuutta. Levyltä julkaistu Yhdes iltaan -sinkku nousi MTV:n soittolistalle, vaikka onkin suomenkielinen kappale. Vähän levyn julkaisun jälkeen Avain kuitenkin irtisanoi sopimuksensa Warner Musicin kanssa ja vetäytyi julkisuudesta.

Vuoden 2004 kesällä Avain teki paluun Asaksi nimensä vaihtaneena. Ensimmäinen uusi julkaisu oli Posse (nyk. Basso)-hiphop-lehden mukana tullut single Leijonaa metsästän, joka päätyi myös radiokanavien soittolistoille. Vuoden 2005 huhtikuussa pitkään odotettu levy, Leijonaa metsästän, julkaistiin Fried Recordsin kautta. Levy nousi suoraan virallisen albumilistan kolmanneksi.

Asan sanoitukset ovat olleet alusta lähtien poliittisesti kantaaottavia ja vasemmistolaisia. Avain- ja Asa-nimimerkkien takaa "vihainen nuori mies" kritisoi poliitikkoja, vastustaa sotaa ja eriarvoisuutta sekä kuvaa Helsingin lähiöiden elämäntapaa ja -tyyliä. Leijonaa metsästän -levyllä Asan tyyliä on pidetty debyyttilevyä kypsempänä ja runollisempana.

Asa tuomittiin kokaiinin hallussapidosta ja käyttörikoksesta sakkoihin vuonna 2006[1]. Asa itse sanoi poliisikuulusteluissa tuntemattoman romanimiehen kysyneen häneltä muutamaa euroa jotain varten ja antaneen kiitokseksi tulitikkuaskin, jonka sisällä oli 0,6 g kokaiinia. Asa sai sakkoja 60 €. Asa ei myönnä käyttäneensä huumeita.

Asa on keikkaillut monen suomalaisen artistin, kuten Fintelligens-yhtyeen jäsenten sekä Davon ja Redraman kanssa. Redraman kanssa hän on keikkaillut myös Euroopassa.

Asa on ollut myös mukana Tyttö sinä olet tähti -elokuvan tekemisessä mm. soundtrackin säveltäjänä, sanoittajana ja sovittajana.

## [muokkaa] Diskografia

### [muokkaa] Albumit

- Punainen tiili (2001)
- Leijonaa metsästän (2005)
- Terveisiä kaaoksesta (25.10.2006)

### [muokkaa] Singlet

- Roihuvuori
- Yhdes iltaan
- Leijonaa metsästän
- Hidastaa
- Monimuotosii

## [muokkaa] Lähteet

1. ↑ Asa kärysi kokaiinin hallussapidosta - stara.fi

## [muokkaa] Aiheesta muualla

- Asan viralliset sivut

Haettu osoitteesta http://fi.wikipedia.org../../../a/s/a/Asa.html

Luokka: Suomalaiset hip hop -artistit

##### Views

- Artikkeli
- Keskustelu
- Nykyinen versio

##### Etsi